Валерий Брюсов
Сонет към формата

Превод от руски: Петър Велчев, 2008

chitanka.info

Как свързани са с тайна, чудна власт

дъхът и силуетът на цветчето!

Така брилянтът е незрим, дордето

е само нешлифован, груб елмаз.

Така фантазия, мечта и страст

се носят като облаци в небето —

след туй, скулптирани от острието

на словото, живеят век след нас.

Бих искал в думи ярки, поривисти

да въплътя и моите мечти —

и те да грейнат с истински черти.

А мой другар, щом този том разлисти,

и от сонета да се възхити,

и от съня на буквите лъчисти!

1895

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.